b'\n_START_ARTICLE_\nVennesla\n_START_SECTION_\nHistoria\n_START_PARAGRAPH_\nKunnan v\xc3\xa4kiluku kasvoi voimakkaasti ensimm\xc3\xa4isen maailmansodan j\xc3\xa4lkeen, koska kunnan useat teollisuusyritykset tarvitsivat paljon ty\xc3\xb6voimaa._NEWLINE_Nykyinen Venneslan kunta perustettiin 1964, jolloin siihen liittyiv\xc3\xa4t silloiset H\xc3\xa6gelandin ja \xc3\x98vreb\xc3\xb8n kunnat.\n_START_SECTION_\nElinkeinoel\xc3\xa4m\xc3\xa4\n_START_PARAGRAPH_\nOtra-joki virtaa kunnan l\xc3\xa4vitse, mink\xc3\xa4 vuoksi se oli luonnollinen tukinuittokeskus sek\xc3\xa4 s\xc3\xa4hk\xc3\xb6voiman l\xc3\xa4hde. P\xc3\xa4\xc3\xa4elinkeinot ovat mets\xc3\xa4talous ja teollisuus. Kunnan pinta-alasta 77\xc2\xa0% on mets\xc3\xa4\xc3\xa4. Suurimpia ty\xc3\xb6nantajia ovat Byggma AS ja Cham Paper Groupin Hunsfosin tehdas._NEWLINE_Kunnassa on kaksi rautatieasemaa. P\xc3\xa4\xc3\xa4asema Vikeland S\xc3\xb8rlandsbanenin varrella tarjoaa yhteydet Stavangeriin, Kristiansandiin, Arendaliin ja Osloon, joskaan siell\xc3\xa4 ei ole lipunmyynti\xc3\xa4. Sen lis\xc3\xa4ksi kunnassa on nyttemmin lakkautettu Grovanen asema, joka oli aikoinaan Setesdalbanenin p\xc3\xa4\xc3\xa4teasema 2 km keskustasta pohjoiseen._NEWLINE_Kapearaiteinen museorautatie Setesdalbanen tarjoaa matkailijoille museojuna-ajeluja Grovanesta R\xc3\xb8yknesin asemalle huhti-joulukuussa.'